**Általános indokolás**

A települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 5/2015. (II. 5.) önkormányzati rendelet módosítását a jövedelemhatárok és támogatások emelése, a veszélyhelyzetből eredő feladatok, valamint néhány technikai jellegű változtatás teszi indokolttá.

A települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 5/2015. (II. 5.) önkormányzati rendelet (a továbbiakban: Rendelet) módosítását egyrészt a Palota veszélyhelyzeti támogatás, mint új települési támogatási forma bevezetése teszi indokolttá, másrészt egyes települési támogatások jogosulti körének bővítése, jövedelemhatárok és támogatási összegek emelése. Emellett sor kerül néhány további módosításra, melyek a Rendelet alkalmazása során felmerült élethelyzetek, problémák megoldását szolgálják.

**Részletes indokolás**

**1-2. §-hoz**

A Palota veszélyhelyzeti támogatással bővül a települési támogatások köre, ezért a 3. (2) és (4) bekezdésben szereplő felsorolást ki kell egészíteni.

1. **§-hoz**

A Szoc.tv. szellemében kerül meghatározásra a rendszeres ellátások havonta adható összege.

1. **§-hoz**

A jogosult kör bővítését szolgálja a jövedelemhatár megemelése.

**5-6. §-hoz**

Palota lakhatási és gyógyszertámogatás esetén automatikusan meghosszabbításra kerül a jogosultság időtartama, amennyiben az a veszélyhelyzet időszakában jár le.

.

**7. §-hoz**

**A** Palota Gyógyszerkártya bevezetése megtörtént.

**8. §-hoz**

A Palota Egészségügyi támogatás esetében a támogatandó termékek és jogosulti kör bővítését szolgálja a módosítás.

**9. §-hoz**

A jogosult kör bővítését szolgálja a jövedelemhatár megemelése.

**10. §-hoz**

A támogatás összegének emeléséről rendelekezik.

**11-15. §-hoz**

A jogosultak körének bővítéséről rendelkezik.

**16-17. §-hoz**

A támogatásra jogosultak között differenciál jövedelem alapján.

**18. §-hoz**

Eljárási rendelkezés, a részletfizetés engedélyezésére biztosít lehetőséget.

**19. §-hoz**

Veszélyhelyzet idején alkalmazható új támogatási forma bevezetéséről rendelkezik.

**20. §-hoz**

A Rendelet mellékletét képezik a kérelem benyújtására kötelezően alkalmazandó formanyomtatványok.

**21. §-hoz**

A rendelet hatályba léptetéséről rendelkezik.